שקל ישן

שקל ישן הוא המונח המקובל כיום לשקל – המטבע שהחליף את הלירה הישראלית וששימש כהילך חוקי במדינת ישראל בין השנים 1980 ל-1985, עד להחלפתו בשקל החדש.

 רקע 
טרום הקמת מדינת ישראל שימשה הלירה הארץ-ישראלית כהילך החוקי בשל תקופת המנדט. הלירה הא"י הונהגה ב-1927 ושמה העברי המנדטורי הרשמי היה "פונט פלשתינאי (א"י)". מקורה של הלירה הארץ-ישראלית היה בפאונד הבריטי, וערכו היה לירה שטרלינג אחת. עם הקמת מדינת ישראל שונה שמו העברי של המטבע מפונט ל"לירה ארץ ישראלית", וב-1952 שונה השם ל"לירה ישראלית". כשנתיים לפני כן שונה גם שמו של המִיל, חלקה האלף של הלירה שמקור שמו בלטינית, למטבע בעל השם העברי "פרוטה" . ב-1960 הוחלפו 10 פרוטות למטבע האגורה.

השם "לירה" הוא גרסה אחרת של יחידת המשקל פאונד (לירה מקורה ב"ליברה"), ולכן עלו שוב ושוב במהלך שנות ה-60 טענות בדבר שמו הלועזי של המטבע הישראלי. נטען כי מן הראוי שלמטבע הרשמי יהיה שם עברי, ואף הוצע השם "שקל". ב-4 ביוני 1969 קיבלה הכנסת חוק שקובע כי שמו של המטבע הישראלי הוא "שקל", אולם לא הייתה לחוק משמעות מעשית כיוון שנקבע בו כי שינוי השם בפועל ייעשה על-פי החלטת שר האוצר במועד שייראה לו מתאים.

 המעבר מהלירה לשקל
בנובמבר 1977 המליץ נגיד בנק ישראל ארנון גפני ליישם את החוק מ-1969 ולהנפיק מטבע חדש שייקרא "שקל". במאי 1978 אישרו ראש הממשלה מנחם בגין ושר האוצר שמחה ארליך את המלצת הנגיד. ההחלטה על שינוי המטבע נשמרה בסוד עד למועד השינוי עצמו ב-22 בפברואר 1980. בשל האינפלציה הגבוהה ירד ערכה של הלירה (שערכה ביום ביטולה היה כ-40 לירות לדולר אמריקני אחד), ולכן הוחלט כי ערכו של השקל יהיה 10 לירות. כיוון שבינתיים התחלף שר האוצר, הודיע על השינוי שר האוצר החדש יגאל הורביץ. המעבר נעשה בהתאם לחוק מטבע השקל, תש"ם-1980.

החלפת כל המטבעות והשטרות שבמחזור נמשכה כמה חודשים. בשל הסודיות לא עוצבו שטרות חדשים לשקל, והשטרות נותרו בעיצוב הישן בהחלפת העריכים בלבד, תוך מחיקת אפס אחד מעריכי הלירות. אילוץ זה הסתבר כיתרון, שכן הוא הקל על הציבור להתרגל למטבע החדש. כמו הלירה, גם השקל חולק ל-100 אגורות, אך כדי להבדילן מהאגורות הישנות, הן נקראו בשם אגורות חדשות.

ביקורת רבה נמתחה על אופן המעבר מהלירה אל השקל. הטענות העיקריות היו ששמירת המעבר בסוד גרמה להפתעה ולבלבול בציבור, וכי די היה לשמור בסוד את עיצוב השטרות כדי למנוע זיופים, אבל לא את עצם המעבר. כמו כן, הייתה ביקורת על כך שהממשלה לא ניצלה את ההזדמנות להילחם ב"כסף השחור", כלומר במאגרים של כסף מזומן שעבר מיד ליד מבלי ששולם עליו מס כחוק. הממשלה לא הטילה מגבלות על המרת השטרות הישנים בחדשים, ולא ביקשה לדעת את מקור הכסף בעת ההמרה.

סדרת השטרות
סדרת השטרות של השקל הייתה הגדולה ביותר שהונפקה אי פעם. עם השקתו הונפקו שטרות בעריכים של 1, 5, 10 ו-50 שקלים, ועם העלייה באינפלציה בשנים 1981–1985 הונפקו שטרות בעריכים 100, 500, 1,000, 5,000 ו-10,000 שקלים.
 ערך  גודל  צבע  חזית השטר  גב השטר  תמונה  הנפקה  ביטול 1 שקל  135X76 מ"מ  סגול  משה מונטיפיורי ושכונת משכנות שאננים בירושלים  שער יפו  250px  24 בפברואר 1980 4 בספטמבר 1986 5 שקלים 141X76 מ"מ  ירוק  חיים ויצמן והספרייה על-שם ויקס במכון ויצמן  שער שכם  250px  10 שקלים  147X76 מ"מ  כחול  תאודור הרצל ושער הכניסה להר הרצל  שער ציון  250px  50 שקלים  153X76 מ"מ  שנהב-חום  דוד בן-גוריון והספרייה במדרשת שדה בוקר  שער הרחמים  250px  100 שקלים  159X76 מ"מ  כתום-חום  זאב ז'בוטינסקי ובנין שוני  שער הפרחים  250px 11 בדצמבר 1980  500 שקלים  138X76 מ"מ   אדום  הברון אדמונד ג'יימס דה רוטשילד וקבוצת חקלאים  אשכול ענבים; שמותיהם של 44 יישובים בארץ ישראל  250px 1 בדצמבר 1982  1000 שקלים  ירוק  רמב"ם  טבריה עיר קבורתו של הרמב"ם; מנורת אבן עתיקה  250px17 בנובמבר 1983 5,000 שקלים  כחול  לוי אשכול  צינור מוביל מים כמייצג את המוביל הארצי (ממפעליו של אשכול), וברקע - שדות ואדמה צחיחה  250px  9 באוגוסט 1984 10,000 שקלים  כתום גולדה מאיר  תמונת גולדה מאיר בתוך קהל, מול בית הכנסת במוסקבה, לאחר שהגיעה לעיר כשגרירת ישראל; והכיתוב "שלח את עמי"  250px 27 בנובמבר 1984

סדרת המטבעות
לסדרת השקל היו תשעה מטבעות:
 ערך  מאפיינים טכניים  תיאור  תאריך קוטר  משקל  הרכב  שוליים צד נושא  צד ערך  תמונה  הנפקה  סיום1 אגורה חדשה15 מ"מ0.6 גרם97% אלומיניום, 3% מגנזיוםחלקהעץ דקל, "ישראל" בעברית וערביתהעריך "1 אגורה חדשה", שנת ההטבעה העברית200px24 בפברואר 19804 בספטמבר 19855 אגורות חדשות18.5 מ"מ0.9 גרם97% אלומיניום, 3% מגנזיוםחריציםסמל מדינת ישראל, "ישראל" באנגלית, עברית וערביתהעריך "5 אגורות חדשות", שנת ההטבעה העברית200px24 בפברואר 198031 במרץ 198510 אגורות חדשות16 מ"מ2.1 גרם92% נחושת, 8% ניקלחריציםשלושה רימונים, סמל המדינה, "ישראל" באנגלית, עברית וערביתהעריך "10 אגורות חדשות", שנת ההטבעה העברית200px24 בפברואר 198028 בפברואר 19851/2 שקל20 מ"מ3 גרם75% נחושת, 25% ניקלחריציםאריה שואג, "ישראל" באנגלית, עברית וערבית, סמל המדינה ערך המטבע "1/2 שקל", שני כוכבים בשני צדיו של העריך, שנת ההטבעה העברית 200px1 שקל23 מ"מ5 גרם75% נחושת, 25 %ניקלחלק וחריציםגביע, ומעליו "שקל" ו"ישראל"ערך המטבע "1 שקל" בעברית, ערבית ואנגלית, סמל המדינה, שנת ההטבעה העברית200px22 בינואר 19814 בספטמבר 19855 שקלים24 מ"מ6.1 גרם92% נחושת, 6% אלומיניום, 2% ניקלחריציםקרן שפע, סמל המדינה, "ישראל" בעברית, אנגלית וערביתערך המטבע "5 שקלים", שני כוכבים בשני צדי העריך, שנת ההטבעה העברית200px10 בספטמבר 198110 שקלים26 מ"מ8 גרם75% נחושת, 25% בדילחלקספינה עתיקה, "ישראל" בעברית, ערבית ואנגלית, סמל המדינה; לאחר מכן יופיע בסדרת השקל החדש על 1 אגורהערך המטבע "10 שקלים", שני כוכבים בשני צדי העריך, שנת ההטבעה העברית200px25 בפברואר 19824 בספטמבר 198650 שקלים28 מ"מ9 גרם92% נחושת, 6% אלומיניום, 2% ניקלחריציםמטבע משנת המרד ברומאים; לאחר מכן יופיע בסדרת השקל החדש על 5 אגורותערך המטבע "50 שקלים", שני כוכבים בשני צדי העריך, שנת ההטבעה העברית200px 8 במרץ 1984100 שקלים29 מ"מ10.8 גרם75% נחושת, 25% ניקלחריציםמטבע עתיק עם המנורה, סמל המדינה, "ישראל" בעברית, ערבית ואנגלית; לאחר מכן יופיע בסדרת השקל החדש על 10 אגורותערך המטבע "100 שקלים", שנת ההטבעה העברית200px 2 במאי 1984

הנפקות מיוחדות
125px|ממוזער|מטבע בן 10 שקלים עם הטבעה מיוחדת של בנימין זאב הרצל
10 שקלים
 ב-1983 הונפקה הוצאה מיוחדת של 10 שקלים לציון חג החנוכה.
 ב-1984 הונפקה הוצאה מיוחדת עם תמונתו של בנימין זאב הרצל.
50 שקלים
 ב-1985 הונפקה הוצאה מיוחדת עם תמונתו של דוד בן-גוריון.

100 שקלים
 ב-1984 הונפקה הוצאה מיוחדת של 100 שקלים לציון חג החנוכה.
 ב-1985 הונפקה הוצאה מיוחדת עם תמונתו של זאב ז'בוטינסקי.

סמל השקל
100px|שמאל
את סמל השקל עיצב משה פרג בצורת ש רחבה הנדמית לעריסה, והוא הוכרז באופן רשמי ב-18 במרץ 1980. הענקת סמל רשמי למטבע היוותה חידוש שכן ללירה הישראלית לא היה סמל מיוחד. סמל זה הופיע על שיקים, מתחת למלבן המיועד לכתיבת סכום השיק בספרות, וניתן היה להטביעו באמצעות חותמת על שיקים ישנים שהיו נקובים בלירות ישראליות.

 המעבר לשקל החדש 
שמאל|ממוזער|180px|במעבר מן השקל הישן לחדש נשמר עיצוב השטרות
התקווה כי השקל ישמור על ערכו נכזבה. האינפלציה בתחילת שנות ה-80 גאתה והפכה ב-1984 להיפר-אינפלציה. השקל שערכו נקבע תחילה על-פי יחס של כ-4 שקלים לדולר אמריקני, סיים את דרכו בספטמבר 1985 בערך של כ-1,500 שקלים לדולר. במועד זה החליטה הממשלה, כחלק מתוכנית הייצוב הכלכלית, להחליפו במטבע אחר – השקל החדש – שערכו נקבע ל-1,000 שקלים, ולפיכך כ-1.5 שקלים לדולר. השקל החדש, שהוא כיום המטבע הרשמי של ישראל, היה שווה במועד השקתו ל-10,000 לירות ישראליות.

גם השקל החדש, כמטבעות שקדמו לו, חולק ל-100 אגורות, אך מאחר שהשקל (הישן) היה מחולק ל-100 "אגורות חדשות", הושמט מהאגורות שהונפקו שם התואר "חדשות", והן קרויות "אגורות".

במעבר אל השקל החדש יושמו רבים מן הלקחים שנלמדו בעת המעבר מהלירה אל השקל, ובפרט שמירה על העיצוב הישן של השטרות והסתפקות בהחלפת העריכים בלבד. המעבר אל המטבע החדש בספטמבר 1985 נודע לציבור באופן רשמי זמן-מה לפני הנפקת המטבע החדש, וניתנו הסברים מפורטים מראש על אופן המעבר.

קישורים חיצוניים



 דדי כהן, ₪ – סמל חדש לשקל חדש, אאא, 25 במרץ 2020

הערות שוליים

קטגוריה:ישראל: מטבעות
קטגוריה:מטבעות שיצאו משימוש
קטגוריה:משבר האינפלציה הדוהרת